
23-TA-1692: Rīkojuma projekts (Vispārīgais)
Par valsts nekustamā īpašuma Rēznas ielā 10A, Rīgā, nodošanu Finanšu ministrijas valdījumā un pārdošanu
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
 Par valsts nekustamā īpašuma Rēznas ielā 10A, Rīgā, nodošanu Finanšu ministrijas valdījumā
	Iebildums (FM - 24.07.2023.)
Ņemot vērā, ka rīkojuma projekts paredz nodot Finanšu ministrijas valdījumā (valsts akciju sabiedrības „Valsts nekustamie īpašumi” pārvaldīšanā) nekustamo īpašumu Rēznas ielā 10A, Rīgā, un to, ka VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem, VNĪ Īpašumu izvērtēšanas komisija ir izvērtējusi tālāko rīcību ar minēto nekustamo īpašumu.
Ņemot vērā anotācijā norādīto informāciju, ka neviena no ministrijām un Rīgas pilsētas pašvaldība nav izrādījušas interesi par nekustamā īpašuma nepieciešamību to funkciju nodrošināšanai, kā arī VNĪ rīcībā nav informācijas par līdzvērtīga nekustamā īpašuma nepieciešamību valsts pārvaldes funkciju veikšanai, nebūtu lietderīgi to saglabāt valsts īpašumā un pēc nekustamā īpašuma pārņemšanas Finanšu ministrijas valdījumā tas būtu virzāms atsavināšanai.  
Līdz ar to ir atbalstāma rīkojuma projekta tālāka virzība ar nosacījumu, ka pēc nekustamā īpašuma pārņemšanas Finanšu ministrijas valdījumā tiek dota atļauja to virzīt atsavināšanai. 
Ņemot vērā minēto, lūdzam papildināt rīkojuma projektu ar punktu, ka pēc nekustamā īpašuma Rēznas ielā 10A, Rīgā, pārņemšanas Finanšu ministrijas valdījumā tiek dota atļauja tā atsavināšanai Publiskas personas mantas atsavināšanas likumā noteiktajā kārtībā.

 
Piedāvātā redakcija
-
	Ņemts vērā
Rīkojuma projekts papildināts ar 4., 5. un 6.punktu, kā arī precizēta rīkojuma projekta anotācija un nosaukums.
	 Par valsts nekustamā īpašuma Rēznas ielā 10A, Rīgā, nodošanu Finanšu ministrijas valdījumā un pārdošanu

	2.
	Rīkojuma projekts
2. Finanšu ministrijai trīs mēnešu laikā no šā rīkojuma spēkā stāšanās dienas pārņemt valdījumā šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.
	Iebildums (FM - 24.07.2023.)
Ņemot vērā līdzīgu tiesību aktu projektu sagatavošanas praksi, lūdzam izteikt rīkojuma projekta 2.punktu šādā redakcijā:
"Finanšu ministrijai pārņemt valdījumā no Izglītības un zinātnes ministrijas šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā."
Piedāvātā redakcija
-
	Ņemts vērā
Rīkojuma projekta 2.punkts precizēts.
	2. Finanšu ministrijai pārņemt valdījumā no Izglītības un zinātnes ministrijas nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

	3.
	Anotācija (ex-ante)
1.1. Pamatojums
	Iebildums (FM - 24.07.2023.)
Lūdzam vērtēt vai dotajā situācijā ir korekta atsauce uz Publiskas personas mantas atsavināšanas likuma normām un attiecīgi precizēt anotācijas projektu.
Piedāvātā redakcija
-
	Ņemts vērā
Ņemot vērā to, ka rīkojuma projekts papildināts ar 4.punktu, atsauce uz Publiskas personas mantas atsavināšanas likuma normām ir korekta.
	1.1. Pamatojums

	4.
	Anotācija (ex-ante)
1.1. Pamatojums
	Iebildums (TM - 19.07.2023.)
Rīkojuma projekta anotācijā kā rīkojuma projekta izdošanas pamatojums norādīta Publiskas personas mantas atsavināšanas likuma 4. panta pirmā, otrā daļa un 5. panta pirmā daļa, kā arī Publiskas personas finanšu līdzekļu un mantas izšķērdēšanas novēršanas likuma 3. pants. Paskaidrojam, ka Publiskas personas mantas atsavināšanas likuma 4. panta pirmā un otrā daļa un 5.panta pirmā daļa piemērojama tikai tajos gadījumos, kad tiek ierosināta un notiek publiskas personas mantas atsavināšana. Atsavināšana saskaņā ar minētā likuma 1. panta 1. punktu ir publiskas personas mantas pārdošana, mainīšana, ieguldīšana kapitālsabiedrībā un nodošana bez atlīdzības, kā rezultātā īpašuma tiesības no mantas atsavinātāja pāriet mantas ieguvējam. Ņemot vērā minēto un to, ka rīkojuma projekta pieņemšanas gadījumā īpašuma tiesības uz rīkojuma projekta 1. punktā minēto nekustamo īpašumu saglabāsies valstij, mainoties tikai valsts īpašuma tiesiskajam valdītājam, no rīkojuma projekta anotācijas sadaļas “Pamatojums” būtu dzēšama atsauce uz Publiskas personas mantas atsavināšanas likuma 4. panta pirmo, otro daļu un 5.panta pirmo daļu.
Piedāvātā redakcija
-
	Ņemts vērā
Ņemot vērā to, ka rīkojuma projekts papildināts ar 4.punktu, atsauce uz Publiskas personas mantas atsavināšanas likuma normām ir korekta.
	1.1. Pamatojums

	5.
	Rīkojuma projekts
2. Finanšu ministrijai trīs mēnešu laikā no šā rīkojuma spēkā stāšanās dienas pārņemt valdījumā šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.
	Priekšlikums (TM - 19.07.2023.)
Rīkojuma projekta 2. punktā noteikts konkrēts termiņš (trīs mēneši), kādā Finanšu ministrijai jāpārņem valdījumā rīkojuma projekta 1. punktā minētais nekustamais īpašums un jānostiprina zemesgrāmatā īpašuma tiesības uz valsts vārda Finanšu ministrijas personā. Rīkojuma projekta anotācijā nav norādīta argumentācija termiņa noteikšanai. Ņemot vērā minēto, Tieslietu ministrija vērš uzmanību, ka konkrēta termiņa noteikšana valdījuma tiesību pārņemšanai rīkojuma projektā neatbilst šādu rīkojuma projektu virzīšanas praksei. Ievērojot minēto, aicinām izvērtēt, vai rīkojuma projektā ir nepieciešams noteikt konkrētu termiņu valdījuma tiesību pārņemšanai.
Piedāvātā redakcija
-
	Ņemts vērā
Rīkojuma projekta 2.punkts precizēts.
	2. Finanšu ministrijai pārņemt valdījumā no Izglītības un zinātnes ministrijas nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

	6.
	Rīkojuma projekts
2. Finanšu ministrijai trīs mēnešu laikā no šā rīkojuma spēkā stāšanās dienas pārņemt valdījumā šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.
	Priekšlikums (TM - 19.07.2023.)
Tiesiskās skaidrības nodrošināšanai aicinām rīkojuma projekta 2. punktu papildināt aiz vārda "zemesgrāmatā" ar vārdiem "īpašuma tiesības".
Piedāvātā redakcija
-
	Ņemts vērā
Rīkojuma projekta 2.punkts precizēts.
	2. Finanšu ministrijai pārņemt valdījumā no Izglītības un zinātnes ministrijas nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

	7.
	Rīkojuma projekts
3. Izglītības un zinātnes ministrijai, nododot šā rīkojuma 1. punktā minēto valsts nekustamo īpašumu, nodrošināt, ka nekustamā īpašuma sastāvā esošās būves ir atbrīvotas no kustamās mantas un nekustamais īpašums, kā arī tam piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.
	Priekšlikums (FM - 24.07.2023.)
Ņemot vērā, ka ar rīkojuma projektu Finanšu ministrijas valdījumā ir paredzēts nodot vienu būvi (būves kadastra apzīmējums 01000470010001), lūdzam attiecīgi precizēt minētā punkta redakciju.
Piedāvātā redakcija
-
	Ņemts vērā
Rīkojuma projekta 3.punkts precizēts.
	3. Izglītības un zinātnes ministrijai, nododot nekustamo īpašumu, nodrošināt, ka nekustamā īpašuma sastāvā esošā būve ir atbrīvota no kustamās mantas un nekustamais īpašums, kā arī tam piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.

	8.
	Rīkojuma projekts
3. Izglītības un zinātnes ministrijai, nododot šā rīkojuma 1. punktā minēto valsts nekustamo īpašumu, nodrošināt, ka nekustamā īpašuma sastāvā esošās būves ir atbrīvotas no kustamās mantas un nekustamais īpašums, kā arī tam piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.
	Priekšlikums (TM - 19.07.2023.)
Ņemot vērā, ka rīkojuma projekta 1. punktā minētā nekustamā īpašuma sastāvā ir tikai viena būve, aicinām attiecīgi precizēt rīkojuma projekta 3. punkta redakciju.
Piedāvātā redakcija
-
	Ņemts vērā
Rīkojuma projekta 3.punkts precizēts.
	3. Izglītības un zinātnes ministrijai, nododot nekustamo īpašumu, nodrošināt, ka nekustamā īpašuma sastāvā esošā būve ir atbrīvota no kustamās mantas un nekustamais īpašums, kā arī tam piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.

	9.
	Anotācija (ex-ante)
1.2. Mērķis
	Priekšlikums (TM - 01.08.2023.)
Ņemot vērā Finanšu ministrijas iebildumu (sk., izziņas 1. punktu), mainīts rīkojuma projekta nosaukums, kā arī rīkojuma projekts papildināts ar punktiem, kas paredz attiecīgā nekustamā īpašuma pārdošanu. Ievērojot minēto, paplašinājies izstrādātā rīkojuma projekta mērķis. Līdz ar to aicinām attiecīgi precizēt anotācijas 1.2. apakšsadaļu.
Piedāvātā redakcija
-
	Ņemts vērā
Rīkojuma projekta anotācijas 1.2.apakšsadaļa precizēta.
	1.2. Mērķis

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 01.08.2023.)
Ņemot vērā Finanšu ministrijas iebildumu (sk., izziņas 1. punktu), rīkojuma projekts papildināts ar punktiem, kas paredz attiecīgā nekustamā īpašuma pārdošanu. Ņemot vērā minēto, aicinām izvērst "Risinājuma aprakstu" ar informāciju, kādā veidā tiks organizētā attiecīgā nekustamā īpašuma atsavināšana (sk., piemēram, Ministru kabineta 2023. gada 27. jūnija rīkojuma Nr.387 "Par valsts nekustamā īpašuma Aizputes ielā 12, Ventspilī pārdošanu" anotāciju).

 
Piedāvātā redakcija
-
	Ņemts vērā
Rīkojuma projekta anotācijas 1.3.apakšsadaļa "Risinājuma apraksts" papildināta.
	1.3. Pašreizējā situācija, problēmas un risinājumi

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 31.07.2023.)
Pilnīgākai tiesiskās situācijas atspoguļošanai lūdzam papildināt anotāciju ar informāciju, ka tā kā nav informācijas par līdzvērtīga nekustamā īpašuma nepieciešamību valsts pārvaldes funkciju veikšanai, nebūtu lietderīgi to saglabāt valsts īpašumā un pēc nekustamā īpašuma pārņemšanas Finanšu ministrijas valdījumā tas būtu virzāms atsavināšanai.  
Piedāvātā redakcija
-
	Ņemts vērā
Rīkojuma projekta anotācijas 1.3.apakšsadaļa papildināta.
	1.3. Pašreizējā situācija, problēmas un risinājumi

	12.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 01.08.2023.)
Ņemot vērā Finanšu ministrijas iebildumu (sk., izziņas 1. punktu), rīkojuma projekts papildināts ar punktiem, kas paredz attiecīgā nekustamā īpašuma pārdošanu. Ņemot vērā minēto, aicinām aizpildīt anotācijas 2. sadaļu, norādot informāciju par sabiedrības grupām, kuras tiesiskais regulējums ietekmē, vai varētu ietekmēt (sk., piemēram, Ministru kabineta 2023. gada 27. jūnija rīkojuma Nr.387 "Par valsts nekustamā īpašuma Aizputes ielā 12, Ventspilī pārdošanu" anotācijas 2.1. apakšsadaļu.).
 
Piedāvātā redakcija
-
	Ņemts vērā
Rīkojuma projekta anotācijas 2.sadaļa aizpildīta.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	13.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (TM - 01.08.2023.)
Ņemot vērā Finanšu ministrijas iebildumu (sk., izziņas 1. punktu), rīkojuma projekts papildināts ar punktiem, kas paredz attiecīgā nekustamā īpašuma pārdošanu. Līdz ar to, valstij pārdodot nekustamo īpašumu, tiks iegūti papildus valsts budžeta līdzekļi. Ņemot vērā minēto, aicinām attiecīgi aizpildīt anotācijas 3. sadaļu (sk., piemēram, Ministru kabineta 2023. gada 27. jūnija rīkojuma Nr.387 "Par valsts nekustamā īpašuma Aizputes ielā 12, Ventspilī pārdošanu" anotācijas 3. sadaļu).
 
Piedāvātā redakcija
-
	Ņemts vērā
Rīkojuma projekta anotācijas 3.sadaļa aizpildīta.
	3. Tiesību akta projekta ietekme uz valsts budžetu un pašvaldību budžetiem



